19 Maart: Varke?. - Jan van der Watt - www.bybelkennis.co.za
by Mitch Kalp · Published 19/03/2017 · Updated 01/03/2017
Luk 8:22-48 (fokus 8:26-39 )
Vir ons as gelowiges klink dit amper onmoontlik dat mense Jesus kan wegjaag. Tog, in 8:34-37 doen mense dit, nogal nadat Jesus daar tussen hulle ‘n groot wonder laat gebeur het. Hoekom doen hulle dit?
Die antwoord kan ‘n mens byna nie glo nie – hulle was kwaad omdat hulle ‘n paar varke verloor het, ongeag wat hulle gewen het. Ja, dit was óf die varke óf Jesus. En hulle kies die varke!?
Ons moenie te vinnig ons kop skud nie. Hulle het gedink hulle maak die regte besluit omdat hulle hulle blindgestaar het teen die varke. Die oë van hulle hart was toe, maar die oë van hulle beursies en besittings was wawyd oop. Toe hulle die keuse moes maak was die varke al wat hulle raakgesien het en oor bekommerd was.
So moet ek en jy ook elke dag keuses maak. Soms gebeur dit dat ons tussen Jesus en iets anders moet kies. Partymaal kies ons nes daai klomp mense met die varke – ons kan so bekommerd wees oor ons eie beursies, gewildheid of aspirasies dat ons Jesus “wegjaag”.
As ons verkeerde prioriteite in ons lewens begin kry kan ons soms belaglike dinge doen… kan ons ter wille van ‘n paar varke Jesus misloop.
by Mitch Kalp · Published 11/01/2017 · Last modified 08/12/2016
by Mitch Kalp · Published 06/12/2017 · Last modified 28/11/2017
Laaste 7 Dae: 3,926
Laaste 30 Dae: 14,629
Laaste 365 Dae: 259,164